ΣΦ Έλβερσμπεργκ

**Η ΣΦ 07 Έλβερσμπεργκ** είναι μια γερμανική ποδοσφαιρική ομάδα με εδρα το Σπίζεν-Έλβερσμπεργκ, στο Σάαρλαντ. Ο σύλλογος αγωνίζεται στη 2η Μπουντεσλίγκα από τη σεζόν 2023–24 μετά την άνοδο από την 3η κατηγορία το 2022-23.

## Ιστορία
Ο σύλλογος ιδρύθηκε το 1907 ως *FC Germania Elversberg.* Διαλύθηκε το 1914, αλλά στη συνέχεια επανασυστάθηκε το 1918 ως *Sportvereinigung VfB Elversberg*, περνώντας μια σεζόν στην πρώτη τοπική κατηγορία της Σααρλαντ το 1921–22. Μετά τον Δεύτερο Παγκόσμιο Πόλεμο, αρκετές τοπικές ενώσεις ενώθηκαν για να σχηματίσουν *την Αθλητική Ένωση Έλβερσμπεργκ*. Ο σημερινός σύλλογος ανεξαρτητοποιήθηκε από την *Ένωση* ως *ΣΦ Έλβερσμπεργκ ΦφΒ 07* το 1952. Από το 1951 έως το 1960, ο σύλλογος αγωνίστηκε στην Αματιουρλίγκα Σάαρλαντ (3ο επίπεδο), αλλά στη συνέχεια εξαφανίστηκε στο 4ο και 5ο επίπεδο μέχρι το 1980, όταν και επανεμφανίστηκε στο ερασιτεχνικό νοτιοδυτικό πρωτάθλημα (3ο επίπεδο) για 7 σεζόν. Μετά από σχεδόν άλλη μια δεκαετία που πέρασε μεταξύ της 4ης και 5ης κατηγορίας, ο σύλλογος επέστρεψε στην τρίτη κατηγορία.

Από το 1998, η *ΣΦ Έλβερσμπεργκ* αγωνίζεται στη Νότια Ρεγκιοναλίγκα (3ο επίπεδο) ως ομάδα που βρίσκεται στις χαμηλότερες θέσεις της βαθμολογίας. Για την περίοδο 2008–09, ο σύλλογος ανήκε στη νέα Δυτική Ρεγκιοναλίγκα όπου παρέμεινε μέχρι το 2012, όταν και έγινε μέλος της νέας νοτιοδυτικής Ρεγκιοναλίγκα. Την περίοδο 2012–13, ο σύλλογος τερμάτισε δεύτερος στο νέο πρωτάθλημα και προκρίθηκε στα πλέι οφ ανόδου για την 3η κατηγορία, όπου νίκησε την αναπληρωματική ομάδα του Μονάχου 1860 και κέρδισε την άνοδο σε αυτό το πρωτάθλημα.

Η ΣΦ Έλβερσμπεργκ άντεξε μόνο για μία σεζόν στην τρίτη κατηγορία, μέχρι να υποβιβαστεί μαζί με τη γειτονική Σααρμπρύκεν στα τοπικά. Το 2015–16 τερμάτισε δεύτερη στην Νοτιοδυτική Ρεγκιοναλίγκα, αλλά έχασε από την ΦΣΦ Τσβίκαου στα πλέι οφ ανόδου και αναγκάστηκε να παραμείνει στο πρωτάθλημα. Την επόμενη σεζόν, κέρδισε το πρωτάθλημα, αλλά η άνοδος απορρίφθηκε από την Ούντερχακινγκ, η οποία την νίκησε με συνολικό σκορ 5–2 πάλι σε πλέι οφ ανόδου.

Τη σεζόν 2021–22, η Έλβερσμπεργκ κέρδισε τη Νοτιοδυτική Ρεγκιοναλίγκα με προπονητή τον Χορστ Στέφφεν, κερδίζοντας την άνοδο στην 3η κατηγορία. Ο σύλλογος συνέχισε την ανοδική του πορεία κατακτώντας το πρωτάθλημα της 3ης κατηγορίας  το 2022–23, εξασφαλίζοντας την ιστορική άνοδο στη 2η κατηγορία., για πρώτη φορά στην ιστορία της στις 21 Μαΐου 2023, όταν αταφέρει να κερδίσει το πρωτάθλημα τσην τελευταία αγωνιστική μετά από νίκη με 2–1 επί της Ίνγκολσταντ. Στο ντεμπούτο της στη 2η κατηγορία, τερμάτισε 11η, εδραιώνοντας την θέση της στο πρωτάθλημα. Κατά την σεζόν 2024–25, η ΣΦ Έλβερσμπεργκ εξασφάλισε την 3η θέση στη 2η κατηγορία, κερδίζοντας μια θέση στα πλέι οφ ανόδου εναντίον της Χάιντενχαϊμ, η οποία είχε τερματίσει 16η στην Μπουντεσλίγκα. Ωστόσο, ηττήθηκαν με συνολικό σκορ 4–3, μετά από μια εντός έδρας ήττα με 2–1 που σφραγίστηκε στις καθυστερήσεις.

## Διακρίσεις

### Πρωτάθλημα
* **[[3. Λίγκα]]**
** Πρωταθλήτρια: 2023
* **Νοτιοδυτική Ρεγκιοναλίγκα** (IV)
**Πρωταθλήτρια: 2017, 2022
** Δεύτερη: 2013, 2016
* **Νοτιοδυτική Όμπερλιγκα** (IV)
** Πρωταθλήτρια: 1996, 1998
* **Φερμπάντσλιγκα Σαάρλαντ** (IV)
** Πρωταθλήτρια: 1980, 1994, 2008 (β' ομάδα)

### Κύπελλο
* **Κύπελλο Σαάρλαντ**
** Πρωταθλήτρια: 2009, 2010, 2015, 2018, 2020, 2021, 2022, 2023
** Δεύτερη: 1979, 1982, 2004, 2014, 2016, 2019

## Παραπομπές


Κατηγορία:Ιδρύσεις αθλητικών συλλόγων το 1907
Κατηγορία:ΣΦ Έλβερσμπεργκ
Κατηγορία:Ιδρύσεις ποδοσφαιρικών ομάδων το 1907